చారిత్రక యుద్ధంపై పుస్తకం..రణక్షేత్రంలో సైనికుల అనుభవాలు..ఓ అమర వీరుడి కుమార్తె రచనముంబై, సెప్టెంబరు 15: ‘‘కార్గిల్ యుద్ధక్షేత్రానికి వెళ్తున్నాని తెలిసినప్పుడు ఉద్వేగంతో నా ఒంటిమీద రోమాలన్నీ నిక్కబొడుచుకున్నాయి. ఒకసారి భయాన్ని పక్కనబెడితే.. ప్రత్యర్థులను మట్టుబెట్టాలనే కసి ఒళ్లం తా ఆవహిస్తుంది. 24 గంటలపాటు అన్నం, నీళ్లు లేకుండా యుద్ధంలోనే గడిపాను. తీవ్ర అలసట కారణంగా మూత్రంలో రక్తం కూడా పడింది. ఆ స్థితిలోనూ మేం యుద్ధంలో గెలిచాం’’ కార్గిల్ యుద్ధంలో తన అనుభవాలపై లెఫ్టెనెంట్ ప్రవీణ్ తోమర్ సరిహద్దు నుంచే తన కుమారుడు గగన్కు రాసిన లేఖ సారాంశమిది! ‘‘యుద్ధంలో నా పక్క నుంచే ఓ ఆర్టిలరీ షెల్ దూసుకెళ్లింది. అయునా నేను వెనక్కి తగ్గలేదు. షెల్స్ దాడిలో గాయపడిన సహచర సైనికులను సురక్షితంగా తీసుకురాగలిగాను. ఈ క్రమంలో నా పక్కనే ఓ షెల్ పేలింది. మీ ఆశీస్సులతో నేను బయటపడగలిగాను. యుద్ధం దాదాపుగా ముగిసింది. త్వరలోనే ఇంటికి వచ్చేస్తాను’’ ఇదే యుద్ధంలో తన అనుభవాల గురించి సర్దార్ చరణ్ స్పర్శ్ అనే సైనికుడు తండ్రికి రాసిన లేఖలోని మాటలివి!! వీరేకాదు.. శత్రుసేనల బులెట్ల వర్షానికి ఎదురొడ్డి పోరాడిన ఎందరో వీర సైనికుల అనుభవాలు ‘‘లెటర్స్ ఫ్రం కార్గిల్’’ అనే పుస్తకంలో చూడొచ్చు. ఈ పుస్తకాన్ని రాసింది కార్గిల్ అమరవీరుడు, మేజర్ సీబీ ద్వివేది కుమార్తె దీక్ష. కార్గిల్ యుద్ధంలో జవాన్ల అనుభవాలు బయట ప్రపంచానికి తెలిసింది చాలా తక్కువ. ఈ పుస్తకం ఆ వెలితిని పూడ్చుతుందనే అభిప్రాయాలు వ్యక్తమవుతున్నాయి. 26 ఏళ్ల దీక్ష 8 ఏళ్ల వయసులోనే నాన్నను కోల్పోయింది. అప్పటికి ఇంకా కార్గిల్ యుద్ధం మొదలవలేదు. సైన్యంలో పనిచేస్తూ ఎప్పుడో గానీ ఇంటికి రాని నాన్నను చూసి దీక్ష ఆనందం అంతా ఇంతా కాదు. ‘‘మనమంతా వేసవి విడిదికి కశ్మీర్కు వెళ్తున్నాంరా కన్నా’’ అని ఆయన చెప్పగానే దీక్ష ఆనందం అర్ణవమే అయింది. సుందర కశ్మీరంలో వారంతా 12 గంటలు గడిపారో లేదో.. ‘‘వెంటనే కార్గిల్కు వెళ్లండి’’ అని ఉన్నతాధికారుల నుంచి ఆదేశాలొచ్చాయి! ఆ 12 గంటలే నాన్నతో గడిపిన ఆఖరు సమయం అవుతుందని ఆమె ఊహించలేదు. యుద్ధంలో అమరుడైన ద్వివేది.. అంతకుముందు సరిహద్దుల్లో తన అనుభవాలను కూతుళ్లకు లేఖ ద్వారా కళ్లకు కట్టినట్టు వివరించేవారు! ఆ లేఖలే ఈ పుస్తక రచనకు ఆమెకు స్ఫూర్తి అయ్యాయి. కార్గిల్ యుద్ధంలో పాల్గొన్న మిగతా సైనికుల లేఖలన్నీ సేకరించి ఆమె ఇలా పుస్తక రూపాన్నిచ్చేందుకు ప్రేరణనిచ్చాయి.
chaaritraka yuddhampai pustakam..ranakshetramlo sainikula anubhavaalu..oo amara veerudi kumarte rachanamumbai, septembaru 15: ‘‘cargil yuddhakshetraaniki veltunnaani telisinappudu udvegamto naa ontimeeda romalanni nikkaboduchukunnaayi. okasari bhayanni pakkanabedithe.. pratyarthulanu mattubettaalane kasi ollam taama aavahistundi. 24 gantalapaatu annam, neellu lekunda yuddhamlone gadipaanu. teevra alasata kaaranamgaa moothramlo raktam kuudaa padindi. aa sthitiloonuu mem yuddhamlo gelicham’’ cargil yuddhamlo tana anubhavaalapai leftenent praveen thomar sarihaddu nunche tana kumarudu gaganku raasina lekha saaraamsamidi! ‘‘yuddhamlo naa pakka nunche oo artilary shel doosukellindi. ayuna nenu venakki taggaledu. shels daadilo gaayapadina sahachara sainikulanu surakshitamgaa teesukuraagaligaanu. ee kramamlo naa pakkane oo shel pelindi. mee aasiissulatoe nenu bayatapadagaligaanu. yuddham daadaapugaa mugisindi. twaralone intiki vachestaanu’’ ide yuddhamlo tana anubhavaala gurinchi sardar charan sparsh ane sainikudu tandriki raasina lekhaloni matalivi!! veerekaadu.. satrusenala buletla varshaaniki eduroddi poraadina endaro veera sainikula anubhavaalu ‘‘leters fram cargil’’ ane pustakamlo chudochu. ee pustakaanni rasindi cargil amaraveerudu, mager cb dvivedi kumarte deeksha. cargil yuddhamlo jawanla anubhavaalu bayata prapanchaaniki telisindi chala takkuva. ee pustakam aa velitini poodchutundane abhipraayaalu vyaktamavutunnaayi. 26 ella deeksha 8 ella vayasulone naannanu kolpoyindi. appatiki inka cargil yuddham modalavaledu. sainyamlo panichestuu eppudo gaanee intiki raani naannanu chusi deeksha aanandam antaa intaa kaadu. ‘‘manamanta vesavi vididiki kashmeerku veltunnamra kanna’’ ani aayana cheppagaane deeksha aanandam arnavame ayindi. sundara kashmeeramlo vaarantaa 12 gantalu gadiparo ledho.. ‘‘ventane kaargilku vellandi’’ ani unnataadhikaarula nunchi aadesaalochaayi! aa 12 gantale naannatho gadipina aakharu samayam avutundani aame oohinchaledu. yuddhamlo amarudaina dvivedi.. antakumundu sarihaddullo tana anubhavaalanu koothullaku lekha dwara kallaku kattinattu vivarinchevaaru! aa lekhale ee pustaka rachanaku aameku sphurthy ayyai. cargil yuddhamlo palgonna migata sainikula lekhalanni sekarinchi aame ilaa pustaka roopaannichenduku prerananicchaayi.